П Р О Т О К О Л   № 61

Днес 04.11.2026 г. година от 16:45 часа се проведе заседание на Общински съвет – Враца в Конферентната зала на Община Враца.


Присъстваха 22 общински съветници. 
Д-р Владимир Христов – Председател на Общински съвет – Враца обяви кворум и откри заседанието в съответствие с чл.50, ал.1 от Правилника за организацията и дейността на Общински съвет – Враца, неговите комисии и взаимодействието му с общинска администрация. 

Д-р Христов уведоми присъстващите, че е разпространен предварително дневен ред за извънредното заседание с едно предложение, след което даде думата за разисквания по същия. Такива не бяха отправени, след което д-р Христов подложи на гласуване така предложения дневен ред.
ЗА – 19
ПРОТИВ – няма

ВЪЗДЪРЖАЛИ СЕ – 0
Предложението се приема.
ДНЕВЕН РЕД:
Решение за участие на Община Враца като партньор в проектно предложение по програма „Интеррег VI-Б Евро-Средиземноморски басейн“ 2021-2027 г.












             Докладва: инж. Цветан Стойчков







За Кмет на Община Враца


Д-р Христов докладва за техническа грешка в името на проекта предмет на предложението.

Изказаха се: Ир.Иванова, К.Каменов и д-р Христов.

Г-жа Иванова предложи допълнение в т. 2 от проекта за решение, като точката в края на изречението се заличи и се допълни с думите „в размер до 12 500,00 евро“.


Инж. Цв.Стойчков възприе направеното предложение.


Д-р Христов отправи забележка към вносителя на предложението относно мотивите за предварителното изпълнение на решението, след което подложи на гласуване проекта за решение с възприетото допълнение.
Р Е Ш Е Н И Е  № 878

ОТНОСНО: Решение за участие на Община Враца като партньор в проектно предложение по Програма „ИНТЕРРЕГ VI-Б Евро-Средиземноморски басейн“ 2021- 2027 г.

ОБЩИНСКИ СЪВЕТ

На основание чл. 21, ал. 1, т. 23 и ал. 2, във връзка с чл. 59, ал. 2, т. 2, 3 и 6 и чл. 60 от Закона за местното самоуправление и местната администрация, във връзка с Ръководство по Програма „ИНТЕРРЕГ VI-Б Евро-Средиземноморски басейн“ 2021- 2027 г., и при мотиви, изложени в Предложението
РЕШИ:

1. Дава съгласие за участие на Община Враца като партньор в проектното предложение BLOOM „Принадлежност, жизнени пространства, възможности, приобщаване и средиземноморска интеграция“ по Програма „ИНТЕРРЕГ VI-Б Евро-Средиземноморски басейн“ 2021- 2027 г.

2. Дава съгласие Община Враца да осигури необходимия собствен принос по проектното предложение в размер на 5% (пет процента) от финалния одобрен бюджет за Община Враца в размер до 12 500,00 евро.

3.   Възлага на Кмета на Община Враца да осъществи всички необходими правни и фактически действия по присъединяването, реализацията и отчитането на проекта.

4.   Допуска предварително изпълнение на решението, съгласно чл. 60, ал. 1 от АПК с цел ускоряване на процедурите по изпълнение на настоящото решение, предвид краткия срок за кандидатстване и значимостта на реализиране на проекта.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 21: Адр.Тодоров, В.Врачовски, В.Янков, В.Георгиев, Вл.Христов, Вл.Лакова, Гр.Темнишки, Д.Димитров, Е.Илиева, Иван Иванов, Ив.Иванов, Иво Иванов, Ир.Иванова, Л.Петков, М.Симеонова, М.Ангелова, Н.Василев, Н.Велчовска, С.Александрова, Ст.Стаменов и Цв.Николаева.

ПРОТИВ – 0

ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА 


Забележка: Към настоящия протокол се прилага разпечатка от електронната система за гласуване, от която са видни резултатите от гласуванията по всяка от точките по дневния ред.

След изчерпване на дневния ред д-р Христов закри заседанието в 17:00 часа.

д-р Владимир Христов
Председател на Общински съвет – Враца
Изготвил протокола: 

Нина Спасова
гл. експерт за работа с общински съветници[image: image1.png]

